لندن (مانیٹرنگ ڈیسک) قومی کرکٹ ٹیم نا ہیڈ کوچ او چیف سلیکٹر مصباح الحق شاداب خان ءِ ٹیم نا کل آن فٹ انگا گوازی گر پن کرے۔ تینا کالم اٹ قومی کرکٹ ٹیم نا ہیڈ کوچ او چیف سلیکٹر نوشتہ کرینے کہ زمواری تے سنبھالنگ آن پد کل آن زیات فٹنس آ سجفیٹ، ہرانا جوان ءُ اثر ہم خننگار، کرکٹر آک لاک ڈاؤن اٹ ہم تینا زمواری نا احساس ءِ کرسا خواری ءِ برجا تخا، محمد رضوان نا وکٹ آتا نیام اٹ رننگ اونا اسہ مثال اسے۔ مصباح ٹیل اینڈرز تون گوازی کرسا ٹیم نا پوزیشن ءِ جوان جوڑ کرے۔ داکان مست مانچسٹر ٹیسٹ میچ شان مسعود 8 گھنٹہ بیٹنگ کرے۔ شاداب خان تون جوان رننگ کرسا سنگل جوڑ کریر، نوجوان آل راؤنڈر ٹیم اٹ کل آن زیات فٹ انگا گوازی گر ءِ۔
